Comencen les obres del dipòsit anti DSU en el sector de Les Foies al Grau
28 abril 2020

## Comencen les obres del dipòsit anti DSU en el sector de Les Foies al Grau28 abril 2020Última actualització: 14 juliol 2025

![](../gestion/img/_AO_4246-copia.jpg)  
  

La setmana passada van començar les obres de construcció del nou dipòsit de pluvials anti DSU (sigles de Descàrrega de Sistemes Unitaris), a la zona del PAI de Les Foies, al costat de l'Estadi de futbol Fort-Llopis del Grau.

Amb l'entrada en servei d'aquesta nova infraestructura s'evitarà en el futur el vessament al riu Serpis de matèries contaminants. El nou dipòsit té una capacitat de 1.600 metres cúbics i interceptarà el col·lector existent a l'antiga depuradora d'aigües residuals del Grau.

Les obres tenen una durada prevista de set mesos i estan pressupostades en prop d'un milió d'euros.

El president d'Actuacions Ambientals Integrals, **Miguel Ángel Picornell**, ha remarcat el compromís de Govern de la ciutat en emprendre unes obres "_de les que no es veuen, perquè discorren pel subsòl, però que tenen una transcendència vital per evitar en el futur inundacions, i més encara quan el canvi climàtic és un fet_".

Picornell ha confirmat que al dipòsit anti DSU, li seguirà la construcció del gran dipòsit de pluvials de Clot de la Mota amb un pressupost que supera els 8 milions d'euros i que suposarà "_un dic de contenció contra les inundacions dels carrers de la platja_".